# Unai Simón

Unai Simón Mendibil, (Gasteiz, Araba, 1997ko ekainaren 11) euskal herritar futbolaria da, Athleticen harrobian hezia. Atezain gisa jokatzen du.

## Ibilbidea

Athletic Clubeko harrobian sartu zen 2011n, Gasteizko Aurreratik. 2016an Bilbao Athletic taldera igo zen, titular gisa finkatuz. 2017ko urtarrilean, lehen taldearen lau deialditara joan zen, Iraizozen ordezko gisa, Kepa Arrizabalagaren lesioaren ondorioz. 2018ko uztailaren 27an Elche C. F.-ra bidali zuten jokalaria, eta 20 egun geroago (abuztuaren 15ean) berriro ekarri zuten, Kepa joan ondoren atezaintzan izandako bajen eta Herrerinen denboraldi-aurreko lesioaren ondorioz. Abuztuaren 20an debuta egin zuen Athleticekin, San Mamesen, CD Leganesen aurkako 2 eta 1 garaipenean, partida handi bat sinatuz. Hala ere, Iago Herrerinen errekuperazioarekin, aulkira baztertuta geratu ziren gainerakoak. Bere bigarren kanpainan titular postua lortu zuen, LaLigako atezainik garrantzitsuenetako bat bihurtuz, bere partehartzeei esker.

## Estatistikak

2019ko ekainaren 8an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Baskonia | 3. | 2014/15 | 14 | (14) | - | - | - | - | - | - | | | - | - | 14 | (14) |
| Baskonia | 3. | 2015/16 | 22 | (35) | - | - | - | - | - | - | | | - | - | 22 | (35) |
| Baskonia | Denera | Denera | 36 | (49) | - | - | - | - | - | - | | | - | - | 36 | (49) |
| Bilbao Athletic | 2.B | 2016/17 | 29 | (23) | - | - | - | - | - | - | | | - | - | 29 | (23) |
| Bilbao Athletic | 2.B | 2017/18 | 31 | (21) | - | - | - | - | - | - | | | - | - | 31 | (21) |
| Bilbao Athletic | Denera | Denera | 60 | (44) | - | - | - | - | - | - | | | - | - | 60 | (44) |
| Elx | 2. | 2018/19 | 0 | 0 | 0 | 0 | - | - | - | - | | | - | - | 0 | 0 |
| Elx | Denera | Denera | 0 | 0 | 0 | 0 | - | - | - | - | | | - | - | 0 | 0 |
| Athletic | 1. | 2018/19 | 7 | (13) | 4 | (3) | - | - | - | - | | | - | - | 11 | (16) |
| Athletic | 1. | 2019/20 | 34 | (29) | 3 | (2) | - | - | - | - | | | - | - | 37 | (31) |
| Athletic | 1. | 2020/21 | 37 | (40) | 5 | (8) | - | - | - | - | | | 2 | (3) | 44 | (51) |
| Athletic | 1. | 2021/22 | 34 | (31) | 0 | 0 | - | - | - | - | - | - | 2 | (3) | 36 | (34) |
| Athletic | 1. | 2022/23 | 31 | (37) | 0 | 0 | - | - | - | - | - | - | - | - | 31 | (37) |
| Athletic | 1. | 2023/24 | 36 | (33) | 0 | 0 | - | - | - | - | - | - | - | - | 36 | (33) |
| Athletic | 1. | 2024/25 | - | - | - | - | - | - | - | - | - | - | - | - | - | - |
| Athletic | Denera | Denera | 179 | (183) | 12 | (13) | - | - | - | - | - | - | 4 | (6) | 195 | (202) |
| Ibilbide osoan | Ibilbide osoan | Ibilbide osoan | 380 | (276) | 12 | (13) | - | - | - | - | - | - | 4 | (6) | 291 | (295) |

## Tituluak

* 2015 UEFA Euro U19
* 2019 UEFA Euro U21
* 2021 Superkopa
* 22-23 Nazioen Liga
* 23-24 Kopa
* 23-24 Zamora
* 2024 UEFA Euro

## Espainiako selekzioa
### Beheko kategoriak

Espainiarekin internazionala izan da 19-azpiko eta 21-azpiko kategorietan. 2015eko uztailean, txapelketa osoan zehar Antonio Siveraren ordezkoa izan zen arren, bere lehen titulua lortu zuen 19 urtez azpiko Eurokopan. 2017ko irailaren 1ean egin zuen debuta 21 urtez azpiko Espainiako selekzioarekin, Italiaren aurka.

### Absolutua

2020ko abuztuaren 20an, Luis Enriquek deitu zuen Nazioen Ligako bi partida jokatzeko Alemania eta Ukrainaren aurka. 2020ko Udako Olinpiar Jokoetan, Tokio 2020an (Tokio), esku hartu, eta zilarrezko domina eskuratu zuen futbolean Espainia ordezkatuz; Brasilgo taldearen (urrezko domina) atzetik, eta Mexikoko taldearen (brontzezko domina) aurretik sailkatu zen Espainiako taldea. Tokion, honako hauek osatzen zuten Espainiako taldea: Unai Simón, Óscar Mingueza, Marc Cucurella, Pau Torres, Jesús Vallejo, Martín Zubimendi, Marco Asensio, Mikel Merino, Rafa Mir, Dani Ceballos, Mikel Oyarzabal, Eric García, Álvaro Fernández, Carlos Soler Jon Moncayola, Pedri, Javi Puado, Óscar Gil, Dani Olmo, Juan Miranda, Bryan Gil eta Iván Villarrek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Futbola, gizonezkoa. |

## Erreferentziak

* ↑ «Unai Simón Mendibil» olympedia.org (Ingelesez)
* ↑ «Unai Simón Mendibil» olympics.com (Gaztelaniaz)

## Kanpo estekak

* Fitxa - www.athletic-club.eus
* Datuak: Q23908113
* Multimedia: Unai Simón / Q23908113